A PREVIA : DEPOR-EXTREMADURA : “ENCONTRO VITAL POLA PERMANENZA”. – Piratas de Muxia\nHoxe xógase en Riazor un encontro vital, sobre a mesa o máis doado dos tres que quedan, pois logo tocará visitar o Mirandés e recibir o Fuenlabrada para rematar a liga. Fernando Vázquez non poderá estar no banco en ningunha das 3 citas, por culpa dun mal árbitro que primeiro errou no campo perxudicando o equipo e a toda unha afección e logo minteu, (segundo Fernando), no acta, terxiversando a vedade e buscando e conseguindo perxudicar máis.\nO Extremadura chega xa descendido, de seguro que non vai a regalar nada, basta ver o que lle pasou o Huesca, xogandose tanto, en Santander, (1-0), pero nunca será o mesmo que se se viñeran xogando estar vivos na permanenza. No banco visitante, un amigo, Mosquera, deportivista e x xogador de Fernando no Compostela de Santiago. Unha vitoria deprtivista practicamente daría a permanenza e faría que se xogasen os dous derradeiros choques con maior tranquilidade e a busca sen tanta tensión dalgún punto.\nXornada : 40ª\nDepor Vs Extremadura\nDía : Domingo 12/07/2020\nÁrbitro : Dámaso Arcediano Monescillo\nVAR : Aitor Gorostegui Fernández Ortega\nSen sorpresas na convocatoria na que non chega Peru Nolaskosin pero non polas suas molestias, senón por unha amigdalite. Tampouco estará evidentemente Uche Agbo pola sua lesión de gravidade e Salva Ruíz que segue con molestias. Polo demáis só queda fora o xuvenil Alberto e mantense o outro xuvenil Juan Rodríguez.\nO encontro será dirixido polo árbitro de Puertollano, (Ciudad Real), Dámaso Arcediano Monescillo, de 35 anos de idade e pertencente o colexio castelán-manchego. Leva dirixidos este ano 21 encontros da 2ª División amosando 97 cartóns amarelos e nos que expulsou con dobre cartón a 4 xogadores e un con vermello direto. Pitou 7 penaltis. A nos dirixeunos os encontros Cadiz-Depor e Depor-Lugo, que ambos acabaron 0-0, e o gratamente lembrado Elxe 0-1 Depor, no que expulsou a Gaku a media hora de xogo cun vermello direto moi merecido por unha innecesaria falta moi dura. Os extremeños nesta tempada pitoulle tan só a derrota por 0-3 contra o Rayo na primeira volta.\nEneko Bóveda : PREME AQUÍ\n57038 dende 2007


A valedora do pobo pregunta a Audasa como evitará as habituais retencións que no verán afectan ás peaxes da AP-9 - Valedor do PoboValedor do Pobo\n18 Maio, 2017 Institución, Novas\nMilagros Otero Parga abriu unha queixa de oficio e pide información á empresa concesionaria sobre as recentes incidencias nas peaxes do Milladoiro e Vigo e sobre os mecanismos para compensar polos prexuízos aos usuarios afectados. Pregunta ademais sobre as medidas previstas para evitar as retencións habituais que se producen nas peaxes galegas no período estival.\nSantiago de Compostela, 18 de maio de 2017. A valedora do pobo, Milagros Otero Parga, abriu unha investigación de oficio sobre as recentes retencións rexistradas en puntos da autoestrada AP-9 que afectaron ao acceso a O Milladoiro e á conexión Pontevedra-Vigo. A alta comisionada parlamentaria está interesada en coñecer os mecanismos de compensación para o usuarios afectados nas mesmas e, sobre todo, as medidas de prevención que activará a concesionaria para evitar os graves atoamentos que nos últimos anos afectan a Galicia de xeito habitual sobre todo no período estival.\nMilagros Otero dirixiu un oficio a Autopistas del Atlántico (AUDASA), concesionaria da AP-9, no que lle pide colaboración para que informe das dúas grandes incidencias rexistradas nos últimos días. Unha delas estivo motivada pola deficiente sinalización da saída cara ao Milladoiro, na contorna de Santiago, o que provocou que moitos condutores se tiveran que desviar ata Padrón, aboando a correspondente peaxe. No mes de abril tamén constan atascos importantes na conexión por autoestrada entre Pontevedra e Vigo. En ambos os dous casos as persoas afectadas víronse prexudicadas pola perda importante de tempo e por ter que aboar, a pesares destas circunstancias, a correspondente peaxe.\nA valedoría pide ademais datos á concesionaria acerca de como espera evitar os atascos que nos últimos veráns se veñen repetindo nesta arteria xa que “en moitas ocasións as retencións nas peaxes se dan no verán porque as cabinas non son capaces de absorber o tráfico”. Nestas ocasións, indica a actuación de oficio, “non sempre se toman medidas para evitar os atascos e cando as colas son desproporcionadas, a autoestrada non abre as barreiras como unha consecuencia lóxica da súa responsabilidade na imposibilidade de manter un servizo adecuado ou propio dunha estrada de pago”.\nNo marco da investigación de oficio, a valedora diríxese tamén á Delegación do Goberno en Galicia para que transmita a súa preocupación ao órgano competente, o Ministerio de Fomento; así como á Xefatura da Demarcación de Estradas do Estado de Galicia para que realice as súas aportacións sobre este problema no marco das competencias que lle son propias.\nEn contacto recente mantido cos voceiros dos catro grupos con representación parlamentaria, a valedora informoulles da apertura desta iniciativa de oficio, obtendo o apoio de todos eles e a súa total disposición a colaborar.


VIAXE PRÁCTICO A MACMEL SOBRE A COLLEITA DE POLE\nO día 13 de xuño un grupo de 14 participantes, do Curso Superior de Apicultura Comercial celebrado na EGA, acudiron a Portugal, Macedo de Cavaleiros, sede da firma MACMEL para ver in situ a colleita de pole que realiza un grupo de 8 apicultores daquela comarca que se coordinan para a colleita e comercialización de pole.\nO pole é un produto que ten unha boa demanda no mercado, serve para diversificar e incrementar a rendibilidade das explotacións apícolas. A colleita de pole de 5 quilos de promedio por colmea e ano é factible e mermará un 19% a colleita de mel.\nCando as colmeas están ben desenvolvidas, xa podemos colocar os cazapoles nas colmeas, en todas, coa trampiña aberta e o cabo de 3 días xa podemos poñer a trampiña en posición de colleita. Para o grupo MACMEL, as colmeas permanecen así durante 60 ou 70 días, e cada 2 días haberá que facer a colleita do pole que se fará en caixinhas de froita cunha tela mosquiteira no fondo e cun grosor, de pole, máximo de 5 cm. Hai quen opina que é mellor cada 6 días abrir as trampas 2 días.Con chuvia ou néboa non se pecharán as trampas. Os cazapoles haberá que limpalos cada pouco tempo.\nO pole ten un promedio dun 20% de humidade cando se colleita, para conservalo en seco haberá que deshidratalo en bandexas de 3 cm de grosor como máximo e debemos reducir a humidade ata un 6 %. Isto pode facerse nunha estufa de aire quente a 45ºC de Tª nun mínimo de 12 horas. Francisco Rogao pensa que ainda que tamén se pode comercializar e consumir en fresco polo sistema de conxelación, sen embargo é moito máis práctico facelo en seco para comercialízalo. Para evitar que se estrague tamén se lle pode inxectar nitróxeno ou un gas inerte para mellor conservación.\nPola tarde fomos a visitar 2 apiarios, o primeiro colleitando pole e o segundo de cría de raiñas que é outra das actividades de MACMEL, o mesmo ca venda de núcleos. Alí pódense mercar raiñas sen fecundar a 5 € unidade unhas 250 a semana.


| Sábado, 11 de Xullo de 2020, 13:42\nARCHIVADO EN | Eleccións galegas 2020 encuestas\nA xestión da crise do coronavirus non lle pasou factura a Alberto Nuñez Feijóo, máis ben ao contrario, e desgastou ao PSdeG. Esta é unha das conclusións que se poden sacar na análise de 24 estudos electorais que hoxe publica Galiciapress.\nNo principio do ano, o PPdeG non as debía ter todas consigo. Certo é que a única enquisa que os puxo por baixo da maioría foi unha encargada polo PSdeG, pero tamén é certo que outras dúas dábanlle unha maioría raspadísima, xusto no límite dos 38 deputados.\nDespois de reactivadas as eleccións tras o pico do coronavirus, case ninguén cuestiona que Feijóo gobernará en solitario outra vez. Unicamente a enquisa de O Diario o 2 de xuño colocáballe outra vez no beirado dos 38 escanos. Agora ben, este medio, con liña editorial de esquerdas, acaba de publicar outra estimación na que concede aos conservadores 42 escanos.\nREALMENTE VOX NON TEN OPCIÓNS?\nNo bando da dereita non hai batalla, o PP arrasará. Só a última enquisa de O Español indica que Vox podería lograr un escano. As aparentes poucas opcións dos nacionalistas españois sorprenden.\nVox estivo a piques de arrincar un deputado pola Coruña nas últimas eleccións xerais. Ata metade da noite electoral estivo a lle disputar o ao BNG. Naqueles comicios, A Coruña elexía 9 representantes. O #12J a provincia eligirá 25.\nAcertan os encuestadores ao negarlle opcións a Vox cando A Coruña reparte 25 deputados, se cando repartiu 9 estivo moi preto de entrar na repartición? Tanto voto resta Feijóo a Vox ou tan mal levou Abascal a resposta ao virus? Saberémolo nun par de días. En todo caso, as expectativas de Vox eran altas, os de Santiago Abascal partiron a campaña cun obxectivo: 2 escanos pola Coruña e 1 por Pontevedra.\nA quen ninguén dá opcións por agora é a Cidadáns. O cambio de tendencia impulsado por Inés Arrimada non está a favorecer á candidatura de Beatriz Piñeiro, polo menos nas enquisas.\nPODE O BNG SUPERAR Ao PSOE?\nA batalla preséntase máis encarnizada no flanco esquerdo. Certo é que ningún estudo puxo ao Bloque diante dos socialistas. Agora ben, varios situaron ao a só un escano de distancia de o PSOE. En concreto, o último de A Voz onte e o do Faro o día 4. É máis, dúas estimacións prognostican un empate, a do Español onte e a da Voz o día 4.\nAsí que en termos xerais parece que os de Ana Pontón foron coméndolle terreo aos de Gonzalo Caballero na recta final. Unha conclusión que se podería sacar ,de confirmarse estas cifras o domingo, é que a xestión do coronavirus por parte de Moncloa lastra ao PSdeG e impulsa aos nacionalismos e ao PPdeG.\nA GUERRA CIVIL RUPTURISTA PASA FACTURA\nDe todos os partidos con representación, o máis golpeado será case seguro En Marea. Ninguén lle dá opcións á súa colación con Compromiso por Galicia e Partido Galeguista, a marca Marea Galeguista. De non entrar no Pazo de Hórreo, a recado que se cuestionará o seu cambio de rumbo, pois antes do coronavirus En Marea decidira non competir para non prexudicar ás esquerdas.\nFroito tamén a escisión de En Marea, aparece a marca Galicia en Común, plataforma de Podemos, ANOVA, Esquerda Unida e algunhas mareas localistas. É o partido cuns resultados máis incertos. Algunha prensa os situá en só 2 representantes, o que sería un gran trompazo pois é a mesma cifra que sacaron nas xerais, cando había moitísimo menos a repartir.\nSorprendentemente, a cabeceira que máis opcións concedeulle foi a conservadora A Razón, que estimou 11 escanos o 29 de xuño, claro que unha semana despois lle prognosticaba só 3. Moitas previsións diversas para este contendente.\nNo fondo, que Galicia en Común derrote a Marea Galeguista, que a tese de Feijóo de que votar a Vox ou Cs é tirar o sufraxio ou que o BNG supere ao PSdeG son simples escaramuzas. A gran batalla é a do paralelo 38 e aí parecía que o PP levaba as de gañar.\nParecía porque é evidente que o confinamento da Mariña e o rebrote de coronavirus en Lugo cambian o escenario político. Ningunha destas 24 enquisas realizouse tras o confinamento da costa de Lugo e xa non están permitidos novos estudos.\nAta que punto os maiores terán medo e non irán votar para non arriscarse a contaxiarse, prexudicando así en teoría a Feijóo?\nOu haberá máis medo nas cidades, onde sempre houbo máis COVID-19, prexudicando así en teoría ás esquerdas?\nAs respostas, este domingo a partir das 20 horas na cobertura especial que fará Galiciapress.


O Concello do Grove pon en marcha unha nova temporada de Andainas | Noticias Vigo\nO Concello do Grove pon en marcha unha nova temporada de Andainas\nA primeira terá lugar este domingo, 31 de Marzo pola Ruta do Río Fraga en Moaña.\nPublicado por Noticias Vigo o día 28/03/2019 na sección de Galicia,O Grove\nO Concello do Grove do Grove continúa co seu programa deporte para todas as idades e todo o tipo de público tentando xeralizar a vida saudable entre os veciños e veciñas da localidade. Para este fin, volve a iniciarse o programa de Andainas que nos vindeiros meses contará con varias actividades.\nPara dar comezo, o vindeiro domingo 31 de marzo proponse unha andaina a Moaña, onde se realizará a ruta do Río Fraga, cun percorrido de 15 quilómetros á beira do río e pasando por diferentes muíños. A saída será ás 9.00 horas dende a estación de autobuses e o prezo da mesma é de 23 euros incluíndo a comida. A inscrición pode realizarse a través da axencia Vionta.\nO Concello do Grove pon en marcha unha ampla…\nO Concello do Grove pon en marcha formación online…\nNovo calendario de Andainas organizadas polo…


‘Más País’ di que non quixo pactar con En Marea | a República\na República / 1 de Outubro de 2019\nEsta información, recollida pola axencia Europa Press, desmentiría o motivo aducido por Villares para explicar a falta de acordo. Segundo o portavoz de En Marea terían sido as “dificultades atopadas para que Más País asumise unha auténtica axenda galega”. A versión do partido de Errejón é, no entanto, que foron eles os que non quixeron o acordo.\nCabe lembar que no sábado 21 En Marea anunciou que se presentaban ás Eleccións Xerais e que propuñan unha coalición de “forzas progresistas galegas”, sen esclarecer se isto incluía tamén partidos de ámbito estatal. Porén, na segunda feira (23), e após a decisión de Más Madrid de se presentar, Villares anunciou que buscarían un acordo con Errejón. Esa foi a posición que mantiveron até sábado (28), explicitada aínda polo deputado Pancho Casal na quinta feira (26).\nNo entanto, a partir do fracaso dos intentos de acordar con Más Madrid, En Marea voltou a chamar a unha candidatura galega. Mais a proposta de última hora (o prazo de caolicións fechaba na segunda (30) ás 2 da tarde) non tivo eco nas forzas interpeladas. No domingo (29) Anova decidía non se presentar ao fracasar o acordo que buscaban con Podemos e Izquierda Unida. Así as cousas, En Marea tamén anunciou que sopesaría se concorrer ou non aos comicios de 10 de novembro.\n1 de Outubro de 2019 em GALIZA. Etiquetas:Íñigo Errejón, Eleccións 2019, En Marea, EnMarea, Luís Villares, Más Madrid, Más País\nLuís Villares (En Marea) asume o autonomismo e defende a Constitución española\n← Dous anos após o 1-0 na Cataluña: nada muda no Madrid das porras\nPrimeira forza sindical [Duarte Correa] →


Boiro Novo solicita flexibilización do pago da regularización catastral para a veciñanza – O Barbanza\nBoiro Novo solicita flexibilización do pago da regularización catastral para a veciñanza\nNa tarde do mércores 18 celebrarase o pleno da corporación municipal boirense e Boiro Novo anuncia que presentará unha moción de urxencia relativa á flexibilización do pago dos recibos do catastro que están chegando á veciñanza.\nNa exposición de motivos, manifestan que o procedemento de revisión catastral está ocasionando “un importante impacto” sobre as familias do concello e, especialmente, as que residen nos núcleos rurais. Segundo a formación, trátase dun procedemento “dirixido dende Madrid, pensado para regularizar inmobles e construcións anexas a vivendas en zonas turísticas, que obvia a realidade galega incorporando ao recibo anual da contribución moitas construcións típicas do noso rural, como alpendres, hórreos, invernadoiros, galiñeiros…” Neste senso, a asemblea de Boiro Novo denuncia e oponse a esta medida.\nConsideran que esta regularización, ademais do incremento que supón no recibo anual do Imposto sobre Bens Inmobles (IBI), carrexa outra consecuencia coma é a recepción de cartas nas que se solicita o abono do importe do atraso dos últimos catros anos do incremento do catastro. Tal e como sosteñen, estas misivas exixen, en moitos casos, o desembolso por valor de varios centos de euros en poucas semanas, estipulando como data límite para efectuar o pago o 15 de xaneiro de 2020, “coincidindo ademais nun período do ano onde as familias xa afrontan un importante gasto.”\nPor todo isto, a formación Boiro Novo solicita que se prorrogue de xeito amplo a data límite para abonar os pagos de regularización catastral, así como que se implanten medidas de flexibilización de pago para que a veciñanza afectada poida afrontar o desembolso con maior facilidade.


O CONTRATO DE TRABALLO. DEREITOS E DEBERES - SPEG\nDereitos e obrigas xerais\nUn contrato de traballo leva aparellados uns dereitos para a persoa traballadora, que se converten en obrigas para a persoa empresaria. Ao mesmo tempo, as obrigas que contrae a persoa traballadora convértense en dereitos da persoa empresaria.\nA persoa empresaria contrae obrigas con:\nA persoa traballadora: Cando a relación laboral sexa de duración superior a catro semanas, a persoa empresaria deberá informar por escrito á persoa traballadora sobre os elementos esenciais do contrato e as principais condicións de execución da prestación laboral, sempre que tales elementos e condicións non figuren no contrato de traballo formalizado por escrito.\nOs representantes legais das persoas traballadoras: Tamén deberá entregar aos representantes legais das persoas traballadoras, unha copia básica dos contratos formalizados por escrito (con excepción dos contratos de relacións especiais de alta dirección, para os que é suficiente a notificación), así como as prórrogas dos devanditos contratos e as denuncias dos mesmos, tendo para iso o mesmo prazo de 10 días. A copia básica conterá todos os datos do contrato a excepción do número do DNI, enderezo, estado civil e calquera outro dato que poida afectar á identidade da persoa interesada. Posteriormente, a dita copia básica enviarase ao Servizo Público de Emprego. Cando non exista representación legal das persoas traballadoras tamén deberá formalizarse copia básica e remitirse ao Servizo Público de Emprego.\nEmprego Galicia: Las personas empresarias están obrigadas a comunicar ao Servizo Público de Emprego no prazo dos 10 días seguintes á súa concertación e nos termos que regulamentariamente se determinen, o contido dos contratos de traballo que celebren ou as prórrogas dos mesmos, deban ou non formalizarse por escrito.\nDereitos e deberes da persoa traballadora\nSon dereitos de calquera persoa traballadora:\nA non ser discriminadas para acceder a un posto de traballo.\nAos demais que se establezan no contrato de traballo.\nE son deberes da persoa traballadora:\nCumprir as ordes e instrucións da persoa empresaria no exercicio da súa función directiva.


¿Que son pedras preciosas e semi preciosas? ¿Caro ou accesible?\nSegundo a ciencia gemolóxica, hai dúas clasificacións para xemas: pedras preciosas e pedras semi-preciosas.\nHai só pedras preciosas 4\nAs pedras preciosas 4 son diamante, rubí, zafiro e esmeralda.\nSobre as familias 70 e as variedades 500 clasifícanse como gemas\nA diferenza de xemas betwin e outras pedras é o feito de que se usan para facer xoias mentres que outras pedras non son.\nAo contrario do que a maioría das persoas creen, a única razón pola cal as pedras son clasificadas como preciosas é histórica. De feito, ao redor de 500 anos, os poderosos deste mundo interesábanse só nestas catro pedras. Naquel momento, as outras pedras non tiñan ningún valor. Pódese considerar, por tanto, que eran as pedras de moda, naquela época e permaneceron, ata hoxe, as pedras máis apreciadas polos poderosos.\nRepresentaba un símbolo de riqueza e poder. E é por estas mesmas razóns que aínda permanece, polo momento, as pedras máis caras.\nPolo tanto, non hai explicación científica. É simplemente por mor da lei de mercado ou a lei de oferta e demanda.\nEscoitarás falar de ópalos "preciosos", tanzanitas, alexandritas e moitas outras pedras. Isto é completamente incorrecto. Pero é un punto de venda usado polos comerciantes de xoias para atraer clientes e engadir valor a unha pedra, coa esperanza de obter un mellor prezo de venda.\nA maioría dos comerciantes de xoias non son xemólogos e adoitan pensar que saben de que falan cando saben só o seu prezo de compra e o prezo de venda que esperan obter. A maioría deles non sabe a diferenza entre unha pedra natural e unha pedra sintética. É incrible, non si?\nPor iso hai laboratorios xemolóxicos que certifican as pedras. Isto aumenta os custos do vendedor, pero facilita as vendas.\nValor de pedras preciosas e semi preciosas\nOutro equívoco é que as pedras preciosas naturais son necesariamente moi caras. Nos feitos, isto non sempre é certo. De feito, un diamante, un rubí, un zafiro ou unha esmeralda poden ser moi accesibles económicamente. Depende da súa calidade. Aínda que algunhas pedras semi-preciosas de alta calidade poden custar máis que estas xoias de baixa calidade.\nEn resumo, as pedras preciosas e semi-preciosas poden ser moi caras ou moi accesibles.\nSe estás interesado neste tema, queres pasar da teoría á práctica, ofrecémoslle cursos de gemoloxía.


A Lareira Máxica: ** Cousas varias e un xogo\nUnha pregunta, ¿en qué lingua se deben escribir os comentarios? ¿En galego, en castelán, nas dúas linguas?\nNo idioma que queirades. Se é galego, mellor que mellor. Pero vale en castelán (español), inglés, etc.\nNo tocante ós artigos ó mesmo. Preferentemente en galego, pero vale calquera outro. O que si fago neste caso, ou vou intentar é traducir os de galego ó español para que a xente non española o poida entender algo mellor, xa que os traductores traducen o español moito mellor que o galego (neste ultimo caso dicir que traduce é case unha mentira porque é penosa a traducción. Se houbera un traductor do galego ó inglés directamente sería o ideal, pero eu non coñezo ningún)


Tras a diagnose de Alzheimer, que? | AFACO - Asociación Familiares Enfermos de Alzheimer A Coruña\nTras a diagnose de Alzheimer, que?\nO especialista deuche un diagnóstico claro: o teu familiar ten Alzheimer. Sen dúbida este é un trago amargo para o que non estabas preparado, pero agora só quédate a opción de armarte de valor e enfrontarte a este reto. É momento de acompañar a túa persoa querida neste camiño, nesta etapa que, aínda que dura, tamén pode ser gratificante e doce. Aquí dámosche uns consellos que poden axudarche tras o diagnóstico.\n1. Acode a unha asociación de familiares de persoas con Alzheimer. Crenos: sabemos de sobra que a noticia que acabas de recibir é unha das peores que poderían darche. Agora mesmo sentes que o mundo se che vén enriba, pero debes saber que nas túas mans está tomalo doutra forma. O primeiro que debes facer é acudir á asociación de familiares de persoas con Alzheimer da túa cidade. Alí ofreceranche información de todo tipo, ensinarante a coidar ben da túa persoa querida, poderás participar en actividades e compartir experiencias.\n2. Comparte coa túa familia a noticia. Aínda que xa tomásedes a decisión de que serás ti o que exercerá o papel de coidador principal, é importante que todos na túa familia compartades o peso que a enfermidade supón. En importante que encontredes un espazo para o diálogo a través do cal poidades tomar decisións e repartir responsabilidades.\n3. Infórmate sobre todo o que teña que ver co tratamento. Se ben é certo que a día de hoxe os fármacos para o Alzheimer non permiten a curación e só céntranse nos síntomas, a adherencia ao tratamento é clave para retardar o progreso da enfermidade. Por iso, é importante que te informes ben sobre todo o que ten que ver cos medicamentos, os seus posibles efectos secundarios e a forma de palialos.\n4. Aprende formas de estimular a persoa. A estimulación cognitiva é un conxunto de técnicas moi beneficiosas para estimular e manter as capacidades mentais das persoas con Alzheimer. Existen sinxelos —e mesmo divertidos— exercicios que poderán axudarche a adestrar a memoria, a capacidade de percibir estímulos, as habilidades motoras e a linguaxe da persoa á que coidas. Apréndeos.\nMáis información en Persoas que.


Honor Band 5: Especificacións, prezo e lanzamento oficial | Androide\nHonor Band 5: a nova pulseira de actividade da marca\nHai semanas revelouse iso o Honor 9X non chegaría só, pero presentaríase a nova xeración de pulseiras da marca. Esta pulseira é a Banda de Honor 5, que por fin puidemos coñecer agora oficialmente. Mentres hai unha semana a maioría das especificacións xa foron filtradas do mesmo, pero agora todo é oficial sobre esta pulseira.\nRenóvase a Honor Band 5, cun novo deseño e novas funcións. Unha pulseira que está chamada a ser un dos grandes competidores do Xiaomi Mi Smart Band 4 no mercado internacional. Funciona ben en termos de funcións e inclúe un prezo axustado ao mercado. Todo o que buscan os usuarios.\nA pantalla é un pouco máis grande esta vez, ademais de ser unha pantalla en cor. Por iso, é a primeira xeración da marca chinesa que ten este tipo de pantalla. Tamén se introducen varias cores nas súas correas, como xa vimos. Polo tanto, o deseño renóvase dun xeito máis atractivo para os consumidores.\n1 Especificacións Honor Band 5\nEspecificacións Honor Band 5\nAlgunhas das especificacións desta Honor Band 5 filtráronse hai un par de semanas. Grazas a esta filtración xa poderíamos facernos unha idea do que a marca chinesa nos vai deixar con esta nova pulseira. Hai claras melloras nelacomo o uso dun panel AMOLED máis grande. Ademais, confírmase que atopamos novas funcións nela, que permitirán un mellor uso en todo momento. Estas son as súas especificacións:\nPantalla AMOLED de 0,95 polgadas\nDimensións 43 x 17,2 x 11,5 mm\nSumergible ata 50 m de profundidade\nSensores para medir a frecuencia cardíaca e a actividade, o nivel de osíxeno no sangue\nCompatible con Android 4.4 e superior, iOS 9.0 e superior\nVersións con NFC e sen NFC\nA Banda de Honor 5 preséntase como unha pulseira para deportistas. Xa que nos permitirá usalo en varios deportes. Ten a capacidade de identificar dez modos deportivos diferentes, como ciclismo, natación, algúns exercicios de cardio ou carreira en interiores e exteriores. Polo tanto, é unha pulseira para sacar moito. No caso da natación, como xa se puido saber, será sumergible ata 50 metros de profundidade. Pódese usar sen problemas polo tanto.\nA pulseira ten un sensor que controla a frecuencia cardíaca en todo momento, ademais de ter un monitor de sono. Tamén nos dará datos sobre as distancias percorridas e as calorías queimadas, como é habitual neste tipo de produtos. A batería desta Honor Band 5 ten unha capacidade de 100 mAh, que nos dará ata 6 días de autonomía, como din dende a empresa, se usamos constantemente a frecuencia cardíaca nela. Lanzarase en dúas versións, unha delas con NFC e a outra sen NFC.\nA Banda de Honor 5 xa foi presentada oficialmente en China. Polo momento é único mercado no que se confirmou o seu lanzamentoDe feito, a versión sen NFC da pulseira xa se pode mercar no país, en varios sitios web. Está á venda en tres cores, que son as que vimos nas fotos (azul, negro e rosa). Son as únicas cores dispoñibles.\nNo caso de China, a versión sen NFC sae á venda a un prezo de 189 yuanes (25 euros para cambiar máis ou menos). Mentres que a versión con NFC lánzase o 29 de xullo, cun prezo de 219 yuanes (29 euros ao cambio). Polo momento non hai datas para o lanzamento da pulseira en Europa, aínda que se espera que chegue.\nHai dúas semanas filtráronse as especificacións desta Honor Band 5 porque foi publicada en Amazon Alemaña. Nese caso, foi así un prezo de venda de 59,90 euros na versión sen NFC. Ademais, calcúlase que podería ser lanzado o 15 de agosto, polo menos en Alemaña. Pero ata o momento a compañía non dixo nada sobre o seu lanzamento en Europa.\nCamiño completo ao artigo: Androide » dispositivos Android » SmartWatch » Honor Band 5: a nova pulseira de actividade da marca\nReveláronse os prezos e data de lanzamento de ASUS ROG Phone II


opinión860 anos de feiras\nAchegou o día de contar o segredo polo cal, sen haber vía, crúzanse a diario dous trens en Mondoñedo. No da fantasía viaxan aqueles que cumpren co ritual de sentar no colo de Cunqueiro; vai e volve por riba da catedral cargadiño de soños para ir repoñendo aqueles que, adurmiñados entre a néboa e o vento, pouco a pouco van esmorecendo. Tamén carga coa herdanza dos milleiros de sanluqueiros que nel viaxaron desexosos de atopar nas “feiras da vila” o capital humano que lles permitira remoer o resto do ano as crudezas da vida porque todo hai que dicilo: a fama das San Lucas e o seu prestixio merecido non se debería medir polo froito ecónomico dun xeito exclusivo. Intercambiar retranqueiras conversas, apertas de amigos, retrincos e cantigas entre empanadas, polbo, aturuxos e bo viño axudaron a manter esta romaxe de outono ao longo de oitocentos sesenta anos.\n- Entón haberá que ir pilla-lo ao Couto onde, por ser costento, o tren será cativeiro e subirá despaciño.\n- Mellor levarei esta. Ten na punta unha “retranca” que saca moi ben a chispa das cachas e a algún poda que lle faga falta!\nExcuso dicir que o froito da desunión sempre conduce ao fracaso asi que estrear a aguillada non foi necesario. O proxecto real, coma tantos outros, convertiuse en borrallo e aboia entre a néboa, aló no Fiouco onde precisamente D. Álvaro Cunqueiro escolle os soños para subilos ao tren pero dende que mira sen lentes debe ter medo a que cheguen con retraso porque me pregunta sempre: a que hora pasará por Mondoñedo o tren das catro?\nA Mariña Mondoñedo Francisco Piñeiro


Debian -- Asistencia técnica\nGrupos de novas de Usenet\nContacto cos mantedores de paquetes\nO sistema de seguimento de fallos\nAxuda en tempo real usando o IRC\nOutros recursos para asistencia\nAntes de buscar a axuda de alguén, soe ser bo tratar de buscar a resposta ao problema por un mesmo. Desa maneira moitas veces conseguiranse as respostas precisas, e aínda que non se consigan, a experiencia de ler a documentación seguramente sexa moi útil nun futuro.\nHai unha gran cantidade de documentación dispoñíbel en Debian — consulte a páxina web de documentación de Debian.\nAs limitacións e problemas graves da distribución estábel actual (de habelos) están descritos nas páxinas da versión.\nPreste especial atención ás notas da versión e á fe de erratas.\nNa Wiki de Debian poden atoparse solucións a problemas comúns, receitas, guías, consellos e outra documentación. Como todas as wikis, esta wiki está cambiando constantemente e agradecerá as súas edicións.\nDebian desenvólvese de forma distribuída en todo o mundo. Por iso, o correo electrónico é o medio preferido para discutir os diversos asuntos. Moitas das conversacións entre desenvolvedores de Debian e usuarios manéxase a través das listas de correo.\nHai varias listas públicas dispoñíbeis. Para obter máis información consulte a páxina das listas de correo de Debian.\nActualmente non existe unha lista para asistencia a usuarios en galego, pero pode contactar coa lista en español (debian-user-spanish) ou en inglés (debian-user).\nPara obter asistencia en outros idiomas comprobe o índice de listas de correo para usuarios.\nPor suposto tamén hai moitas outras listas de correo dedicadas a algúns aspectos do vasto ecosistema de Linux, que non son específicos de Debian. Use o seu motor de buscas favorito para atopar a lista que mellor se adapte ao seu propósito.\nMoitas das nosas listas de correo poden ser navegadas como grupos de novas na xerarquía linux.debian.* Isto tamén se pode facer usando interfaces web como Google Groups .\nTamén hai un par de grupos de novas dispoñíbeis relacionados con GNU/Linux. A pesar de non seren específicos de Debian, poden ofrecer moita información aos usuarios.\nDiscusións relacionadas co hardware\nSobre Linux executado no procesador 680x0.\nInstalación e configuración de sistemas Linux\nTemas relacionados coas redes.\nUso do sistema de xanelas X en computadoras con Linux\nTemas variados. Un grupo que da cabida a todo.\nConsulte este índice para ter unha lista máis detallada de grupos de novas relacionados.\ndebianHELP e os foros de usuarios de Debian son portais web nos que pode discutir temas relacionados con Debian, enviar preguntas sobre Debian e obter respostas de outros usuarios.\nDebian-Administration.org ofrece consellos e recursos para os administradores de sistemas Debian.\nLigazóns útiles sobre Unix:\nHai dúas formas de pórse en contacto cos mantedores de paquetes. Se precisa contactar debido a un fallo, simplemente envíe un informe de fallo (consulte a sección do sistema de seguimento de fallos a continuación). O mantedor recibirá unha copia do informe de fallo.\nSe simplemente quere comunicarse co mantedor, pode usar o enderezo de correo especial configurado para cada paquete. Calquera correo enviado a <nome do paquete>@packages.debian.org será reenviado ao mantedor responsable dese paquete.\nA distribución Debian ten un sistema de seguimento de fallos que detalla os fallos enviados por usuarios e desenvolvedores. A cada fallo asígnaselle un número, e mantense á vista ata que é marcado como resolto.\nPara enviar un informe de fallo, pode usar unha das páxinas de fallos listadas embaixo, ou pode usar o paquete de Debian reportbug para enviar automaticamente un informe de fallo.\nPode atopar información sobre o envío de informes de fallo, ver os fallos activos actualmente e información sobre o sistema de seguimento de fallos en xeral nas páxinas web do sistema de seguimento de fallos.\nDebian é software libre e ofrece axuda gratuíta a través das listas de correo. Pero hai quen non ten tempo, ou ten necesidades especializadas, e busca contratar a alguén para manter ou engadir funcionalidades ao seu sistema Debian. Consulte a páxina de consultores para ter unha lista de persoas e empresas.\nIRC (Internet Relay Chat) é unha forma de conversar con xente de todo o mundo en tempo real. Poden atoparse canais dedicados a Debian en OFTC.\nPara conectar, precisará un cliente IRC. Algúns dos clientes máis populares son: HexChat, ircII, irssi, epic5 e KVIrc, todos eles están empaquetados para Debian. Unha vez que teña o cliente instalado terá que dicirlle que se conecte ao servidor. Na maioría dos clientes poderá facelo escribindo:\nUnha vez conectado únase ao canal #debian tecleando\nNota: certos clientes como HexChat soen ter unha interface gráfica diferente para conectarse a servidores ou canais.\nEn este punto atoparase entre a amigable multitude de habitantes de #debian. Pode realizar as súas preguntas sobre Debian aquí. Atopará preguntas frecuentes sobre o canal en https://wiki.debian.org/DebianIRC.\nTamén hai moitas outras redes IRC onde pode charlar sobre Debian. Unha das máis destacadas é a rede IRC freenode en chat.freenode.net.\nConsulte as ligazóns relacionadas.\nБългарски (Bəlgarski) català česky dansk Deutsch Ελληνικά (Ellinika) English español فارسی (Farsi) français hrvatski Indonesia Italiano 한국어 (Korean) magyar Nederlands 日本語 (Nihongo) norsk (bokmål) polski Português română Русский (Russkij) slovenčina suomi svenska Tiếng Việt Türkçe українська (ukrajins'ka) 中文(简) 中文(HK) 中文(繁)\nModificado por última vez: Mer, 9 de Mar de 2022 ás 11:24:10 UTC Last Built: Ven, 13 de Mai de 2022 ás 11:18:05 UTC


o viticologo dos bagos » apariencias sinxelas\nA historia vitícola da humanidade resumida nunha aparencia sinxela, leve tea cubrindo un corpo que invita a ser gozado, natural, sen a sucesión de capas, de roupaxes que retrasan o goce e o pracer, que non deixan ver a beleza limpa da pel espida, suave, vibrante, co nervio que acelera os sentidos, sen as roupaxes que esconden o que buscamos, a natural atracción que hai entre nos.\nCon esa cor que rexeitan ou non comprenden os técnicos academicistas, cor que presenta os aromas das baias silvestres, a froita fresca vermella e, baixo o cheiro que anuncia a música inminente das cores perfumadas na floración, un campo de verde relucente. Co gusto que estimula o padal e máis logo o espírito, coma teus bicos.\nCores, aromas e gusto que atopariamos in extenso, de xeito natural, por estas terriñas coas súas castes se a influencia dos técnicos academicistas se limitara ó seu púlpito baleiro, o eco baleiro da súa testa infectada de parámetros alleos, para outras terras, variedades e climas. A calidade que adoran é a marcada pola acumulación de cifras e pola altura dos índices, empezando pola apariencia… cargada.\n« O viño no Morrazo Corisca »


Nova edición do Concurso Europeo de Innovación Social\nUn certame que concede tres premios de 50.000 euros ás mellores ideas para estender os beneficios do cambio tecnolóxico en Europa\nImpact Hub Madrid organizará a academia da innovación social na que participarán os 30 semifinalistas\nA Comisión Europea puxo en marcha oficialmente a edición de 2017 do Concurso Europeo de Innovación Social, que ten por obxecto «reactivar» a igualdade e conformar a nosa sociedade futura incitando aos europeos para presentar novos enfoques activos sobre a inclusión social, a economía colaborativa, a conectividade e o desenvolvemento das capacidades\nAsí, ínstase aos Europeos a presentar innovacións de ferramentas, servizos e modelos que permitan aos membros da sociedade adquirir as capacidades apropiadas e aproveitar as moitas oportunidades que ofrecen as tecnoloxías e a revolución dixital.\nO Concurso Europeo de Innovación Social, organizado desde 2012 en memoria de Diogo Vasconcelos, político e innovador social portugués, trata un tema novo cada ano, co fin de abordar diferentes cuestións en Europa. A posta en marcha da convocatoria do presente ano celebrouse no museo Benaki de Atenas e asistiron innovadores sociais de toda Europa. No acto de posta en marcha interviñeron expertos que traballan en Grecia e outros países, por exemplo en OpenLab Athens, Ondula, OuiShare, Fairmondo, Impact Hub Athens e Nesta.\nAmalia Zepou, tenente de alcalde de Atenas, declarou: «O aumento da desigualdade dos ingresos, o mercado laboral cambiante e a dixitalización deron lugar a evolucións importantes en toda Europa que temos a man tamén aquí mesmo en Grecia. Con todo, agora está máis claro que nunca que a innovación social pode ser un catalizador de cambios positivos e novos enfoques en toda Europa. Estou orgullosa de apoiar a posta en marcha do Concurso Europeo de Innovación Social de 2017 e confío en que os europeos achegarán respostas positivas a estes desafíos.»\nAs sociedades europeas están a experimentar unha rápida transformación debido ao cambio tecnolóxico. As empresas dixitais ou baseadas nas TIC, as industrias creativas, a fabricación de alta tecnoloxía e os servizos intensivos en coñecemento están a crear un valor crecente para a economía, impulsando e aproveitando o progreso tecnolóxico, pero tamén incidindo significativamente no mercado laboral. O concurso busca ideas inspiradoras, pequenas e grandes, procedentes de persoas de toda Europa que cren na construción dunha verdadeira economía inclusiva e no máximo aproveitamento das capacidades e as tecnoloxías para salvar as diferenzas na nosa sociedade.\nA Comisión Europea está a buscar innovacións de ferramentas, servizos e modelos para dotar a todos os membros da sociedade das capacidades necesarias para integrarse e competir nunha economía cambiante.\nAs ideas poderían incluír os seguintes elementos, sen limitarse a eles:\nnovas tecnoloxías e modelos empresariais que fagan máis inclusiva a economía dixital ou utilicen solucións colaborativas para reducir a desigualdade;\ninnovacións que capaciten ás persoas desfavorecidas para participar plenamente na economía dixital e obter ingresos procedentes do emprego ou o emprendemento;\niniciativas para dotar ás persoas en risco de exclusión do mercado laboral das capacidades apropiadas para configurar a economía do coñecemento, tales como a creatividade, a comunicación ou a solución de problemas;\nsolucións para protexer e apoiar aos traballadores mal pagos ou pouco cualificados no mercado laboral cambiante.\nO concurso está aberto a emprendedores, innovadores sociais, estudantes, deseñadores, makers, entusiastas da tecnoloxía, educadores, grupos e organizacións de toda a Unión Europea e dos países que se adheriron ao programa europeo Horizonte 2020. O concurso axudará ás ideas e os proxectos máis innovadores a conseguir un impacto sustentable.\nTrinta das candidaturas máis prometedoras serán seleccionadas como semifinalistas e recibirán unha invitación para participar nunha academia de titoría da innovación social, en Impact Hub Madrid, no mes de xullo, para que desenvolvan as súas ideas.\nOs tres proxectos máis eficaces recibirán un premio de 50.000 euros cada un, que lles será entregado durante a cerimonia que terá lugar en Bruxelas en outubro de 2017. O prazo para a presentación das candidaturas estará aberto ata o 7 de abril (ás 12.00 horas do mediodía, hora de Bruxelas).\nBases de presentación de candidaturas ao premio\nFormulario de candidatura ao premio\nTema: Premios TIC\nLegalthinking: Reflexións legais sobre tecnoloxía, intelixencia artificial e robótica\nO 17 de marzo de 2017, na Facultade de Dereito da Universidade da Coruña, terá lugar o primeiro Legalthinking.\nQue é Legalthinking? Trátase dunha xornada innovadora dedicada a analizar as conexións existentes entre o Dereito e a tecnoloxía, e a explorar os seus límites a través das reflexións de varios profesionais. A desinformación sobre as implicacións legais do mundo 2.0 nas nosas vidas, persoais e profesionais, supón un risco que debemos poder controlar.\nDende #Legalthinking pensan que coñecer estas cuestións nunha sociedade hiperconectada, como a que agarda por nós no futuro, pode axudarnos a tomar decisións como sociedade responsable, e nesta primeira xornada queda materializada a nosa contribución.\nO primeiro bloque estará centrado no Dereito do futuro. Intervirán os creadores de NoLegalTech falando das Apps imprescindibles e das condicións que as grandes plataformas teñen para a súa comercialización. Aquí analizaranse e contestaranse ás dúbidas que sempre xorden entre creadores e usuarios. A continuación Hugo Pastoriza encargarase da regulación dos eSports e dos retos que se presentan neste novo xeito de competir, que veu collendo pulo entre os internautas nos últimos tempos. Analizaranse tamén os límites da patria potestade e dos dereitos de imaxe dos menores, no eido da privacidade, con Alicia Piña, de ALIGALE, e antes da pausa botarase un ollo á tecnoloxía Blockchain e á creación de smart contracts da man de Iago Otero, que segundo as súas propias palabras nin son smart nin son contracts, pero si as ferramentas do futuro para a automatización de determinados servizos.\nContinuará Xoán González explicando os sistemas de recoñecemento biométrico e a sinatura electrónica, que foi converténdose en algo relevante nas nosas relacións comerciais e sobre todo administrativas, dende a súa implantación nos organismos públicos. Luis Jurado fará un repaso sobre o tratamento de bugs e exploits neste ano de vixencia da nova LACRIM e rematará José María Lozoya comentando a recente sentenza contra Cesar Strawberry e os límites da liberdade de expresión nas redes sociais.\nNo segundo bloque sentaranse os expertos en Robótica e Intelixencia Artificial. André Castelo centrará a súa intervención na regulación para o uso de drons, mentres que Victor Salgado ofrecerá unha retrospectiva sobre os Dereitos Humanos ante o avance da intelixencia artificial. Rematarán coas reflexións de Miguel Vieito sobre responsabilidade e “robética”, tentando contestar á pregunta que centra o debate: chegarán as máquinas algún día a ser responsables dos seus actos?\nA asistencia será gratuíta, ata completar aforo. Máis información sobre o evento en lgthinkers@gmail.com.\nA Fundación ONCE amplía o prazo dos Premios Discapnet ata o 31 de marzo\nAs bases completas da convocatoria poden consultarse en http://premios.discapnet.es/.\nA Fundación ONCE ampliou o prazo de presentación de candidaturas á IV Edición dos Premios Discapnet ás Tecnoloxías Accesibles ata o próximo 31 de marzo. Estes galardóns que recoñecen as mellores iniciativas e accións no campo das Tecnoloxías da Información e a Comunicación (TIC) aplicadas á mellora da calidade de vida das persoas con discapacidade, así como ás empresas, entidades ou organizacións que desenvolvesen un labor continuado no campo da accesibilidade TIC.\nNa súa IV edición, os Premios Discapnet estrutúranse en tres categorías: a primeira delas, a A, galardoará ao mellor produto ou servizo baseado en tecnoloxías da información e a comunicación para a mellora da calidade de vida das persoas con discapacidade que xa estean dispoñibles ou para os que se conte cun plan de implantación a curto prazo.\nNa categoría B, o premio será para a persoa, empresa, entidade ou organización que máis destacase pola súa traxectoria continuada en materia de mellora da accesibilidade TIC.\nFinalmente, o apartado C recoñecerá ao proxecto de emprendemento que destaque por potenciar a accesibilidade TIC. Neste caso, premiarase ao produto ou servizo cuxa idea, proxecto e metodoloxía para levala a cabo dispoña ademais dun plan de negocio con xustificada viabilidade e sustentabilidade no tempo.\nOs interesados en presentar candidaturas ás categorías A e B deberán cumprimentar un formulario online dispoñible no portal dos Premios Discapnet (http://premios.discapnet.es), mentres que os que desexen optar ao galardón do apartado C, o proxecto de emprendemento, terán que darse de alta no portal Uninnova (http://www.uninnova.es).\nEn canto á dotación dos premios, consistirá na entrega dunha obra orixinal dun prestixioso artista con discapacidade a cada persoa ou entidade galardoadas dentro das categorías A e B, e nun cheque de 5.000 euros para o premiado no apartado C, que deberá destinar integramente ao desenvolvemento do proxecto de emprendemento polo que se lle recoñeceu.\nAs bases completas dos premios Discapnet poden consultarse en http://premios.discapnet.es/.\nOs videoxogos axudan a manter a capacidade cognitiva das persoas maiores\nO cerebro das persoas maiores conserva certa plasticidade, suxire unha investigación da Universidade Nacional de Educación a Distancia (UNED)\nA memoria de traballo e a memoria episódica son dúas das funcións cognitivas que se van deteriorando co envellecemento. A primeira afecta o almacenamento e á manipulación mental da información, mentres que a segunda vincúlase ao recordo de experiencias persoais. Unha investigación levada a cabo en persoas maiores permitiu observar unha mellora en ambas as funcións despois de ser adestrados con videoxogos deseñados para estimular as devanditas áreas. Os resultados, publicados en Frontiers in Human Neuroscience, suxiren que, aínda en idades avanzadas, o cerebro humano garda certo grao de plasticidade.\nOs investigadores pretendían pescudar se existía unha transferencia desde a intervención cara ás funcións cognitivas estudadas, é dicir querían ver se o adestramento con videoxogos repercutía ou non nun maior rendemento da memoria episódica e da memoria de traballo visoespacial, que afecta á percepción e codificación da información recibida de maneira visual e espacial. Para os expertos resultaba de igual de importancia coñecer se ditas melloras se mantiñan durante un período de tempo significativo.\nNo estudo participaron 40 persoas maiores dun Centro de Maiores situado na provincia de Madrid. A metade deles recibiu 15 sesións de adestramento con distintos videoxogos da plataforma Lumosity dirixidos a exercitar a memoria. A avaliación das capacidades cognitivas de todos os participantes realizouse en tres ocasións: antes e despois dos adestramentos con videoxogos e, por último, ao cabo de tres meses. Entre as tarefas deseñadas para medir o funcionamento de ambos os tipos de memoria incluíanse diversas probas como o test de cubos de Corsi, un test de retención de díxitos e tarefas con quebracabezas, unha ferramenta moi útil para avaliar a capacidade visoespacial en maiores.\nAdemais de mellorar a súa habilidade nos respectivos videoxogos, os participantes que recibiron o adestramento previo obtiveron mellor puntuación que o resto na maioría das tarefas destinadas a avaliar as funcións cognitivas. Ademais, o recoñecemento realizado aos tres meses demostrou que o maior rendemento alcanzado por este grupo aínda persistía.\n“O adestramento de persoas maiores con videoxogos apropiados pode ser unha maneira efectiva de mellorar a súa memoria de traballo visoespacial" sinala Soledad Ballesteros, directora do Grupo de Estudos de Envellecemento e Enfermidades Neurodexenerativas da UNED e co-autora da publicación, quen destaca que "o cerebro das persoas maiores aínda conserva plasticidade, pero precisa sesións periódicas de reforzo para manter estes beneficios". O seu equipo está a investigar sobre o declive cognitivo asociado á idade e busca maneiras de manter aos maiores activos e con maior saúde mental durante máis tempo.


DOG Núm. 137 Mércores, 19 de xullo de 2017 Páx. 34772\nORDE do 11 xullo de 2017 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2017 e 2018.\nCorresponde, pois, a esta consellería para o exercicio de 2017 a xestión das subvencións e axudas públicas das políticas activas de emprego, entre as que están as medidas dirixidas a incrementar a empregabilidade das persoas desempregadas, mellorando as condicións do mercado de traballo, no marco da Estratexia europea para o emprego, do Programa nacional de teformas, do respectivo plan anual de política de emprego (PAPE) e no eido da colaboración institucional e o dialogo social entre o Goberno galego e os axentes económicos e sociais de Galicia.\nMantendo os elementos nucleares que caracterizan desde a súa orixe os programas integrados para o emprego, a Xunta de Galicia, a través da Consellería de Economía, Emprego e Industria, desenvolveu unha adaptación do Programa estatal de programas experimentais en materia de emprego, introducindo unha serie de modificacións tendentes a reducir os custos dos proxectos, a posibilitar o acceso dun maior número de persoas desempregadas beneficiarias, a establecer colectivos de actuación específicos e garantir a prestación ás persoas participantes de medidas de mellora da empregabilidade. Desta maneira, configúrase un programa autonómico nesta materia que a Xunta de Galicia incluíu no Plan anual de política de emprego (PAPE) para 2017.\nEsta nova regulamentación autonómica é posible á vista do novo enfoque que dá ao deseño e á xestión das políticas activas de emprego o número 3 do artigo 36 do texto refundido da Lei de emprego, aprobado polo Real decreto lexislativo 3/2015, do 23 de outubro, do que resulta que as comunidades autónomas están habilitadas para o deseño e execución de novos programas e servizos de políticas activas de emprego adaptadas ás peculiaridades e características dos seus mercados de traballo locais que, en todo caso, deberán preverse no respectivo plan anual de política e emprego (PAPE) e integrarse nalgún dos eixes establecidos no artigo 10.4 do texto refundido da Lei de emprego. Estes requisitos e condicións cúmprense no presente caso, posto que este programa está incluído no PAPE 2017 no eixo 2.\nO desemprego é un importante factor de vulnerabilidade das persoas, xa que un período continuado nesta situación pode dar lugar non só á exclusión do mercado laboral senón tamén que pode supoñer un elevado risco de exclusión social das persoas pertencentes aos colectivos máis desfavorecidos.\nPor outra banda, e de conformidade co Acordo do Consello da Xunta de Galicia do 28 de febreiro de 2013 polo que se determinan os criterios aplicables ás axudas e subvencións destinadas ás entidades locais da comunidade autónoma, para primar proxectos de xestión compartida e incentivar procesos de fusión municipal, esta orde establece criterios de valoración específicos para aqueles proxectos de xestión compartida ou fusión municipal que representen un aforro de custos e unha xestión máis eficaz no desenvolvemento dos programas integrados para o emprego.\nO financiamento das axudas farase con cargo aos créditos das aplicacións 09.41.322A.460.3 e 09.41.322A.481.3 (código de proxecto 2014 00583) da Lei 1/2017, do 8 de febreiro, de orzamentos xerais da Comunidade Autónoma de Galicia para 2017, polos importes de 1.921.000 euros e 1.880.000 euros, respectivamente, na anualidade de 2017 e 2.881.500 euros e 2.820.000 euros, respectivamente, na anualidade de 2018, correspondentes a fondos finalistas transferidos.\nConsultados o Consello Galego de Relacións Laborais, a Federación Galega de Municipios e Provincias e obtidos os informes favorables preceptivos na súa tramitación, por proposta da Dirección Xeral de Orientación e Promoción Laboral e en uso das facultades que me son conferidas, de acordo co artigo 34 da Lei 1/1983, do 22 de febreiro, de normas reguladoras da Xunta e da súa Presidencia,\n1. O financiamento das axudas previstas nesta orde de convocatoria farase con cargo aos créditos das aplicacións: 09.41.322A.460.3 e 09.41.322A.481.3 (código de proxecto 2014 00583) da Lei 1/2017, do 8 de febreiro, de orzamentos xerais da Comunidade Autónoma de Galicia para 2017, polos importes de 1.921.000 euros e 1.880.000 euros, respectivamente, na anualidade 2017, e 2.881.500 euros e 2.820.000 euros, respectivamente, na anualidade 2018, correspondentes a fondos finalistas transferidos.\n2. A contía máxima así como a distribución entre créditos orzamentarios poderán ser obxecto de modificación nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia. As modificacións que, de ser o caso, se produzan por aplicación deste punto serán obxecto da oportuna publicación no Diario Oficial de Galicia.\nArtigo 3. Características dos programas integrados de Galicia\nO número de persoas que se atenderán será de 85. O obxectivo de inserción laboral deberá ser, polo menos, do 30 por cento das persoas demandantes de emprego atendidas durante o desenvolvemento do programa.\n2. O Servizo Público de Emprego de Galicia seleccionará, coa participación da entidade beneficiaria e mediante un procedemento de selección específico para estes programas regulado mediante instrución, as persoas demandantes de emprego dispoñibles para a súa incorporación a eles, tendo en conta que non poderán ser seleccionadas aquelas persoas que xa participasen nun programa integrado de emprego ao abeiro da Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a posta en práctica de programas integrados de emprego de Galicia durante os anos 2016 e 2017, ou nunha Lanzadeira de emprego de Galicia ao abeiro da Orde do 18 de xullo de 2016 pola que se establecen as bases reguladoras e a convocatoria pública para a concesión de subvencións para a posta en práctica de Lanzadeiras de emprego de Galicia durante os anos 2016 e 2017.\n3. Con carácter xeral, consideraranse persoas atendidas aquelas en que se acredite a súa participación en, cando menos, cinco sesións individuais (sesións de orientación, información, asesoramento e preparacións de entrevistas), e outras tres accións de distinta natureza, das previstas no proxecto. As ditas sesións deberán ser distribuídas regularmente ao longo do período de desenvolvemento das accións do programa.\ne) Contratación en empresas públicas ou privadas en que a retribución da persoa estea financiada mediante subvencións públicas.\nf) A contratación en calquera empresa mediante a modalidade de contrato indefinido fixo descontinuo con data de inicio anterior ao comezo do programa, así como os sucesivos chamamentos que derivasen del.\ng) Contratos que se produzan no mes seguinte á selección da persoa demandante.\n1. A presentación da solicitude de concesión de subvención pola persoa interesada ou representante comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Axencia Tributaria de Galicia, segundo o establecido no artigo 20.3 da Lei 9/2007, do 13 de xuño, de subvencións de Galicia. Non obstante, a persoa solicitante ou representante poderá denegar expresamente o consentimento, caso en que deberá presentar as certificacións nos termos previstos regulamentariamente.\n2. De conformidade co artigo 17.1 da Lei 1/2016, do 18 de xaneiro, de transparencia e bo goberno, a consellería responsable da iniciativa publicará na súa páxina web oficial a relación das entidades beneficiarias e o importe das axudas concedidas. Incluirá, igualmente, as referidas axudas e as sancións que, como consecuencia delas, puidesen impoñerse nos correspondentes rexistros públicos, polo que a presentación da solicitude leva implícita a autorización para o tratamento necesario dos datos das entidades beneficiarias e a referida publicidade.\n3. Coas solicitudes das persoas interesadas deberán achegar os documentos ou informacións previstos nesta norma, salvo que estes xa estivesen en poder da Administración xeral e do sector público autonómico de Galicia; neste caso, as persoas interesadas poderán acollerse ao establecido no artigo 28.3 da Lei 39/2015, do 1 de outubro, de procedemento administrativo común das administracións públicas, sempre que se faga constar a data e o órgano ou a dependencia en que foron presentados ou, se é o caso, emitidos, e cando non transcorresen máis de cinco anos desde a finalización do procedemento a que correspondan.\n4. Por outra parte, de conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, transmitiranse á Base de datos nacional de subvencións a información e o texto da convocatoria para a súa publicación na citada base e o seu extracto no Diario Oficial de Galicia.\nDe conformidade coa Lei orgánica 15/1999, do 13 decembro, de protección de datos de carácter persoal, os datos persoais recollidos na tramitación desta disposición, cuxo tratamento e publicación autoricen as persoas interesadas mediante a presentación das solicitudes, serán incluídos nun ficheiro denominado «Relacións administrativas coa cidadanía e entidades» co obxecto de xestionar o presente procedemento, así como para informar as persoas interesadas sobre o seu desenvolvemento. O órgano responsable deste ficheiro é a Secretaría Xeral Técnica da Consellería de Economía, Emprego e Industria. Os dereitos de acceso, rectificación, cancelación e oposición poderanse exercer ante a Secretaría Xeral Técnica da Consellería de Economía, Emprego e Industria, mediante o envío dunha comunicación ao seguinte enderezo: Edificio Administrativo San Caetano, s/n, 15781 Santiago de Compostela, ou a través dun correo electrónico a lopd.industria@xunta.gal.\n3. Se do exame do expediente, segundo o procedemento establecido no artigo 11, se comproba que a documentación non reúne os requisitos necesarios, é insuficiente ou non se achega na súa totalidade, requirirase a entidade solicitante para que, nun prazo de dez días, emende o erro ou achegue os documentos preceptivos, con indicación de que, se así non o fixer, se considerará desistida da súa petición, logo de resolución que deberá ser ditada nos termos previstos no artigo 21, da Lei 39/2015 de 1 de outubro, de conformidade co establecido no artigo 68 da mesma lei.\n5. O órgano instrutor elevará o informe da comisión de valoración xunto coa proposta de resolución á persoa titular da Dirección Xeral de Orientación e Promoción Laboral, que resolverá a concesión ou denegación da axuda mediante resolución motivada e individualizada por delegación da persoa titular da Consellería de Economía, Emprego e Industria. A notificación da resolución favorable comportará a aceptación da axuda, agás que nos 10 días hábiles contados desde o día seguinte ao da notificación a entidade beneficiaria manifeste expresamente a súa renuncia.\n6. Do importe total máximo convocado destinaranse prioritariamente os importes de 1.000.000 euros do subconcepto orzamentario 460.3 (entidades locais), e 1.000.000 euros do subconcepto orzamentario 481.3 (entidades sen ánimo de lucro) para o financiamento de programas integrados dirixidos exclusivamente a mulleres desempregadas. Se as solicitudes presentadas que acaden a puntuación mínima non esgotan o crédito reservado nesta epígrafe, o credito sobrante aplicarase á concorrencia competitiva entre o resto de solicitudes. No caso de que o crédito reservado non fose abondo para atender todas as solicitudes presentadas que reúnan as características recollidas na presente epígrafe, adxudicaríase o crédito reservado por orde de puntuación e as non atendidas pasarían a concorrer co resto de solicitudes de acordo coa puntuación acadada.\n8. A resolución que finaliza os procedementos regulados na presente orde esgota a vía administrativa, polo que contra ela se poderá interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados desde o día seguinte ao da publicación da disposición impugnada ou a da notificación ou publicación do acto que poña fin á vía administrativa, se for expreso. Se non o for, o prazo será de seis meses e contarase, para o solicitante e outros posibles interesados, a partir do día seguinte a aquel en que, de acordo coa súa normativa específica, se produza o acto presunto, conforme o disposto no artigo 46 da Lei 29/1998, do 13 de xullo, reguladora da xurisdición contencioso-administrativa. Potestativamente, con anterioridade á interposición do dito recurso contencioso-administrativo, e de acordo co establecido nos artigos 123 e 124 da Lei 39/2015, do 1 de outubro, poderase interpoñer recurso de reposición perante o mesmo órgano que ditou o acto administrativo no prazo dun mes se o dito acto for expreso. Transcorrido o dito prazo, unicamente poderá interpoñerse recurso contencioso-administrativo, sen prexuízo, se é o caso, da procedencia do recurso extraordinario de revisión.\n9. As subvencións concedidas ao abeiro desta orde publicaranse, con expresión da entidade beneficiaria, a contía e a finalidade no Diario Oficial de Galicia, na páxina web oficial da Consellería de Economía, Emprego e Industria e nos rexistros de subvencións, de acordo co disposto na Lei 38/2003, do 17 de novembro; na Lei 1/2016, do 18 de xaneiro; no Decreto 132/2006, do 27 de xullo, e na Lei 9/2007, do 13 de xuño.\n2. As notificacións electrónicas realizaranse mediante o Sistema de notificación electrónica de Galicia Notifica.gal. Este sistema estará dispoñible a través da sede electrónica da Xunta de Galicia (https://notifica.xunta.gal). De acordo coa normativa vixente en materia desenvolvemento da administración electrónica na Xunta de Galicia e nas entidades dela dependentes, o sistema de notificación permitirá acreditar a data e hora en que se produza a posta á disposición da persoa interesada do acto obxecto de notificación, así como a de acceso ao seu contido, momento a partir do cal a notificación se entenderá practicada para todos os efectos legais. Sen prexuízo do anterior, a Administración xeral e do sector público autonómico de Galicia poderá remitir ás persoas interesadas avisos da posta á disposición das notificacións, mediante correo electrónico dirixido ás contas de correo que consten nas solicitudes para efectos de notificación. Estes avisos non terán, en ningún caso, efectos de notificación practicada.\n3. Se transcorren dez días naturais desde a posta á disposición dunha notificación electrónica sen que accedese ao seu contido, entenderase que a notificación foi rexeitada e terase por efectuado o trámite, e o procedemento seguirá, salvo que de oficio ou por instancia da persoa destinataria se comprobe a imposibilidade técnica ou material do acceso.\na) As características dos colectivos que hai que atender, tendo en conta as especiais dificultades da súa inserción laboral (puntuación máxima 20 puntos):\nNo suposto de que as persoas usuarias do programa pertenzan a colectivos salientados en distintos grupos dos sinalado: obterán, en primeiro lugar, a puntuación parcial que lles corresponde proporcionalmente, as persoas usuarias pertencentes aos colectivos de cada un dos grupos. Sumaranse as puntuacións parciais resultantes da aplicación da regra proporcional en cada grupo e obterase, desta forma, a puntuación total definitiva nesta epígrafe.\nNo suposto de que o programa estea dirixido, exclusivamente, a mulleres (artigo 9.6) obterase a puntuación total tendo en conta o colectivo a que pertence cada unha delas, de acordo coa puntuación explicitada nos colectivos mencionados neste artigo.\nb) O ámbito xeográfico de actuación do programa integrado (puntuación máxima 14 puntos):\n– Programas integrados localizados en concellos cunha media de paro no ano 2016 superior ás 2.000 persoas: 14 puntos.\n– Programas integrados localizados en concellos cunha media de paro no ano 2016 superior ás 1.000 persoas: 7 puntos.\n– Programas integrados localizados en concellos cunha media de paro no ano 2016 igual ou inferior ás 1.000 persoas: 0 puntos.\nc) A participación no proxecto do tecido empresarial existente no territorio en que se implantará o plan. Para tal efecto, acreditarase documentalmente a participación de empresas no plan mediante cartas de compromisos dos seus representantes legais e xustificarase na memoria explicativa do proxecto que as accións propostas e a finalidade do plan se axustan ás necesidades das empresas participantes (puntuación máxima 20 puntos).\nd) Recursos humanos e materiais, propios, axeitados para a atención aos colectivos correspondentes e accións propostas para a execución do programa (puntuación máxima 15 puntos):\nd.1) Nos recursos humanos, valorarase ata un máximo de 5 puntos a ratio resultante de dividir o número de persoas demandantes para atender entre o persoal propio da entidade dedicado ao programa, sempre que a dita dedicación sexa superior ao 50 por cento da xornada (número de demandantes/nº persoas dedicadas ao proxecto):\n– Entre 21-30: 2 puntos.\nd.2) Nos recursos materiais, valorarase ata un máximo de 10 puntos a calidade das instalacións, medios e sistemas propios da entidade para o desenvolvemento do programa (non se computaran recursos en réxime de alugamento).\ne) Os obxectivos comprometidos en materia de inserción laboral no mercado de traballo das persoas demandantes para atender, sempre que sexan superiores aos mínimos establecidos no artigo 3 (puntuación máxima 15 puntos):\ne.1) A puntuación obterase tendo en conta a seguinte escala:\nExclusivamente para o caso en que a totalidade dos colectivos que se atenderán no programa solicitado pertenzan ao grupo A do punto 1 deste artigo e en atención ás maiores dificultades de inserción laboral destes, a escala será a seguinte:\nf) O maior esforzo investidor da entidade solicitante no financiamento total do proxecto, sempre que o cofinanciamento sexa superior ao 10 % (puntuación máxima 10 puntos):\ng) A experiencia acreditada, nos últimos cinco anos, no desenvolvemento de programas integrados para o emprego ou Lanzadeiras de emprego de Galicia (Orde do 18 de xullo de 2016 pola que se establecen as bases reguladoras e a convocatoria pública para a concesión de subvencións para a posta en práctica de Lanzadeiras de emprego de Galicia durante os anos 2016 e 2017) subvencionados polo Servizo Público de Emprego de Galicia: ata un máximo de 15 puntos se a valoración é positiva e ata -15 se é negativa.\n– Valoraranse os resultados de inserción acadados pola entidade en relación coas porcentaxes previamente comprometidas.\n– Puntuarase o resultado das visitas de seguimento realizadas.\nh) Características técnicas do programa integrado que se vai desenvolver (puntuación máxima 30 puntos), en que se valorarán os seguintes aspectos:\nMetodoloxía que se vai aplicar e relación cos resultados de inserción previstos: será valorado cun máximo de 10 puntos.\nExistencia de sistemas adecuados de seguimento das persoas participantes. Puntuarase a descrición dos perfís profesionais das persoas demandantes e o deseño do itinerario de inserción laboral en función do perfil. Valorarase a utilización dunha aplicación informática en que consten todas as actuacións que se fagan coas persoas usuarias ao longo do programa: sesións de orientación realizadas, talleres, cursos e obradoiros nos que participaron, entrevistas de selección en que participaron, contactos con empresas para o envío de CV, etc. Así mesmo, puntuarase a realización de cuestionarios de avaliación cubertos por todas as persoas participantes que recollan a súa opinión sobre as seguintes accións do programa: orientación (1 por cada sesión), prospección de empresas (1 cuestionario), formación (1 por cada curso ou taller) e prácticas profesionais (1 por cada período de prácticas sempre que sexa en distintas empresas). Será valorado cun máximo de 10 puntos.\nExistencia de sistemas de avaliación da calidade das accións que se van desenvolver. Só se terán en conta os seguintes certificados, que serán valorados cun máximo de 10 puntos, no caso de posuír os tres. Cada un deles puntuará de xeito equitativo.\n– Certificado do Sistema de xestión de responsabilidade social corporativa. O certificado que se presente deberá estar en vigor e ser emitido por unha entidade acreditada.\n– Distintivo de Igualdade na Empresa cuxa concesión e utilización se regula no Real decreto 1615/2009, do 26 de outubro. Deberá presentarse o logotipo e representación gráfica do distintivo Igualdade na empresa en vigor, así como o documento acreditativo da súa concesión.\ni) Carácter innovador do programa (puntuación máxima 20 puntos), en que se valorarán os seguintes aspectos:\nA utilización das novas tecnoloxías: puntuarase cun máximo de 5 puntos.\nExistencia de medidas de conciliación da vida familiar e laboral. No caso de que a entidade se comprometa a implementar estas medidas deberá achegar un texto informativo detallando os seus pormenores que será entregado debidamente asinado ás persoas demandantes no momento da selección. Puntuarse cun máximo de 5 puntos.\nPresentación dun proxecto innovador en relación co perfil dos colectivos que se atenderán ou as características das accións que se desenvolverán no proxecto presentado. Puntuarase cun máximo de 5 puntos.\nA impartición de formación certificable: máximo 5 puntos.\nj) O emprego da lingua galega na realización en todas as accións do programa integrado debidamente declarado pola persoa representante legal da entidade beneficiaria (puntuación máxima 5 puntos).\na) Proxectos presentados por agrupacións de concellos baixo calquera fórmula (asociación, mancomunidade...) agás a fusión de concellos: ata 51 puntos, distribuídos do seguinte xeito:\n– Pola presentación da solicitude, sempre que resulte acreditada, na memoria presentada, a redución de custos e a xestión máis eficaz do programa integrado de emprego, en virtude das achegas económicas ou doutra índole da totalidade dos concellos asociados no proxecto: 17 puntos.\n– Polo número de concellos asociados e a poboación total de persoas desempregadas do seu ámbito territorial conxunto: ata 17 puntos.\n– Pola porcentaxe de aforro da prestación conxunta do programa integrado de emprego con respecto á prestación de forma individual: ata 17 puntos.\nb) Proxectos presentados por entidades locais resultantes dun proceso de fusión municipal de acordo coa Lei 5/1997, do 22 de xullo, de Administración local de Galicia: 51 puntos.\nc) Serán rexeitadas aquelas solicitudes conxuntas en que non resulte acreditada a realización conxunta do programa integrado de emprego e que supoñan actuacións independentes de cada entidade local.\n2. A valoración mínima para a consecución da condición de entidade beneficiaria debe ser de 70 puntos, dos cales 30 deberán corresponder as epígrafes de características técnicas e carácter innovador.\n1. A contía máxima da subvención que se concederá será de 2.400 euros por cada persoa desempregada participante.\nImporte total da subvención = (custo persoa inserida * número persoas inseridas) + (custo persoa atendida * número de persoas atendidas).\na) Gastos de persoal directos: os custos salariais e de Seguridade Social do persoal de xestión e/ou formación necesarios para a formación das persoas demandantes de emprego, tanto persoal propio da entidade como aqueloutro que se contrate especificamente para a execución do programa. O número máximo de persoas que se poderán imputar economicamente será de 15 persoas. No caso de persoal propio da entidade, esta imputación computará as partes proporcionais do tempo efectivamente dedicado ao proxecto, tendo en conta que a citada imputación non poderá superar o 80 %, agás autorización expresa da persoa titular da Dirección Xeral de Orientación e Promoción Laboral, cando concorran causas debidamente xustificadas e logo da solicitude para o efecto da entidade beneficiaria. Terán, así mesmo, a consideración de gastos directos de persoal as retribucións correspondentes a persoas traballadoras por conta propia contratadas polo beneficiario como formadores. En ambos os dous casos deberá quedar xustificación documental abonda da actuación que se subvenciona e do tempo de dedicación á dita actuación.\n– As pólizas de seguros para a formación técnica e prácticas ocupacionais deles que teñen o carácter de obrigatorias, quedando a Consellería de Economía, Emprego e Industria exonerada de calquera responsabilidade ao respecto.\n– Gastos de axudas de custo e desprazamento do persoal incluído na alínea a) anterior e das persoas demandantes que participen no plan (a entidade beneficiaria ten a obriga de aboar, como mínimo, os custos de desprazamento das persoas demandantes que teñan un domicilio de residencia situado nun concello distinto a aquel onde se desenvolva o programa integrado, coa forma de acreditación e pagamento que esta determine).\n– Gastos de gardaría e/ou atención a persoas dependentes das persoas participantes que lles faciliten a asistencia ás distintas accións do programa.\nArrendamento (leasing excluído): edificios, mobiliario, efectos e equipamentos de arrendamento. Cando no expediente de solicitude da subvención a entidade poña á disposición do programa integrado locais e medios materiais propios que se tivesen en conta no momento da valoración da solicitude en ningún caso se poderán imputar os seus gastos de arrendamento.\nEstablécese un tope máximo do cal non poderá exceder a suma dos gastos das alíneas a), b) e c) igual ao resultado de multiplicar as horas efectivas de traballo do persoal da alínea a) por un módulo de 29,28 euros no caso dos titulados superiores e de 24,69 euros no caso dos titulados medios.\nd) Gastos derivados da contratación de medios externos dirixidos á formación das persoas desempregadas participantes no plan. Cando as entidades beneficiarias teñan que recorrer á subcontratación, deberán cumprir co establecido no artigo 27 da Lei 9/2007, do 13 de xuño, de subvencións de Galicia, tendo en conta que, en todo caso, esta non poderá superar o límite do 25 % do custo total final da actividade subvencionada. O custo subvencionado por formación subcontratada deberá axustarse ás condicións normais de mercado e nunca poderá exceder o tope máximo de 8 euros por alumno/a por hora de formación presencial ou 5 euros por alumno/a por hora de formación a distancia ou teleformación. Se o contrato que vincula a entidade coa persoa que impartirá as accións formativas é de carácter laboral, con independencia de se esta relación existía con anterioridade ou é nova e específica para o desenvolvemento das accións do programa integrado, non terá a consideración de subcontratación. Excepcionalmente, os gastos desta epígrafe poderán xustificarse de acordo cos custos reais con documentación soporte de gasto e pagamento, sen que lles afecte o límite establecido nesta orde para o resto de gastos directos e indirectos.\nb) Gastos imputables ás accións realizadas en concepto de axudas de custo e desprazamentos non incluídos nas nóminas, contratación de medios externos, gastos de amortización de materiais ou equipos e gastos xerais, materiais e técnicos necesarios: facturas correspondentes, que deberán observar os requisitos formais establecidos no artigo 6 do Real decreto 1619/2012, do 30 de novembro, polo que se aproba o Regulamento polo que se regulan as obrigas de facturación, orixinais, formato electrónico admisible legalmente ou copias cotexadas, e xustificación do pagamento destas a través de transferencia ou cargo bancario, tendo en conta que todas as facturas achegadas como xustificantes deberán estar referidas de forma inequívoca á entidade subvencionada e ao período que abrangue a subvención e deberán incluír a denominación do programa integrado e o número de expediente.\nData de inicio do programa: determinará o comezo do programa e do cómputo do prazo máximo dun mes para o remate do proceso de selección das persoas participantes, agás autorización de prórroga expresa da persoa titular da Dirección Xeral de Orientación e Promoción Laboral, cando concorran causas debidamente xustificadas e logo da solicitude para o efecto da entidade beneficiaria.\nPrazo de execución: abranguerá 12 meses contados desde a data de inicio establecida no anexo á resolución. Esta data tamén determinará o período computable para os efectos do cálculo das persoas demandantes atendidas no programa integrado para o emprego. No caso da inserción, o prazo empezará a computar a partir do mes seguinte á data de inicio das accións.\n2. As instrucións para a posta en marcha dos programas integrados e a correcta liquidación da subvención así como os modelos en que deberán presentarse necesariamente os certificados exixidos estarán ao seu dispor na páxina web institucional da Xunta de Galicia (http://emprego.ceei.xunta.gal/programas-integrados).\nf) Unha fotografía do cartel informativo e a súa localización, nos termos sinalados no artigo 16.1.\nh) Copia das pólizas de seguros para a formación técnica, prácticas ocupacionais ou calquera outra actividade que se leve a cabo coas persoas demandantes dentro do programa integrado, así como o correspondente seguro de responsabilidade civil, que teñan, cando menos, as características e contías previstas no artigo 18, alínea f).\nA entidade beneficiaria poderá solicitar un pagamento do 40 por cento do importe total da subvención, sempre que a devandita cantidade non supere o importe correspondente á anualidade do ano 2017, en concepto de anticipo á conta da xustificación, no prazo e xunto coa documentación establecida no artigo anterior para o inicio das accións.\nAs entidades beneficiarias terán un prazo máximo de dous meses desde a finalización do prazo de 12 meses de execución do programa, para a presentación da liquidación final conforme o establecido neste artigo. En todo caso, a data límite para a presentación da liquidación final será o 15 de decembro de 2018.\nb.1) Certificado final do órgano competente da entidade beneficiaria dos gastos realizados con cargo á subvención referidos ao período de execución do programa, no modelo que se publicará na páxina web institucional da Xunta de Galicia (http://emprego.ceei.xunta.gal/programas-integrados), no cal consten declaracións responsables do conxunto de todas as solicitudes efectuadas ou concedidas para a mesma finalidade das distintas administracións públicas competentes e de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha outra débeda coa Administración pública da Comunidade Autónoma de Galicia.\nb.2) Documentación xustificativa dos gastos imputados conforme o establecido no artigo 13, entre os que deberan figurar os correspondentes ao anticipo previsto na letra anterior. Se o importe dos gastos xustificados é inferior ao importe do anticipo, procederase ao reintegro total ou parcial das cantidades percibidas.\nb.3) Memoria final, no modelo que se publicará na páxina web institucional da Xunta de Galicia (http://emprego.ceei.xunta.gal/programas-integrados), onde se faga constar unha descrición do desenvolvemento do programa, a relación de persoas atendidas especificando as accións realizadas con cada unha delas e a identificación das persoas inseridas no mercado de traballo.\n1. Para os efectos de difusión pública, nos lugares onde se realicen as accións, deberán figurar, de forma visible, carteis informativos, en modelo normalizado establecido e publicado pola Dirección Xeral de Orientación e Promoción Laboral na páxina web institucional da Xunta de Galicia, en que constará o financiamento pola Consellería de Economía, Emprego e Industria e o Ministerio de Emprego e Seguridade Social.\nNeste sentido, e sempre que lle sexa requirido, a persoa representante legal da entidade solicitante da subvención comprometerase por escrito a realizar esa cesión, de acordo cos requisitos establecidos no texto refundido da Lei de propiedade intelectual aprobado polo Real decreto lexislativo 1/1996, do 12 de abril.\n2. Transcorridos nove meses desde a finalización do prazo previsto para a execución dos programas comprobarase a correspondencia da inserción laboral co acreditado na liquidación da subvención e, no caso contrario, exixirase a devolución proporcional da subvención indebidamente percibida de acordo co previsto no artigo seguinte.\nb) Someterse ás actuacións de comprobación efectuadas pola Consellería de Economía, Emprego e Industria, e pola Inspección de Traballo e Seguridade Social, e ás de control financeiro que corresponden á Intervención Xeral da Comunidade Autónoma e ás previstas na lexislación do Consello de Contas. Neste sentido deberán conservar os documentos xustificativos da aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control.\ne) Comunicar á Consellería de Economía, Emprego e Industria e á oficina de emprego correspondente os datos básicos das persoas desempregadas que se incorporan ao programa integrado, así como as baixas e as novas incorporacións a esta, de acordo coas instrucións para a posta en marcha dos programas publicadas na páxina web institucional da Xunta de Galicia (http://emprego.ceei.xunta.gal/programas-integrados).\n– Asistencia médica, farmacéutica e hospitalaria para calquera accidente acontecido durante o horario de desenvolvemento da formación ou das prácticas, incluíndo o tempo necesario para o desprazamento da persoa participante desde a súa residencia habitual ao lugar de impartición ou desenvolvemento (o desprazamento deberá cubrir calquera medio de locomoción).\ng) Entregarlles ás persoas usuarias no momento da selección un resumo detallado de todos os aspectos da memoria que lles afectan: lista das accións que teñen previsto levar a cabo, aspectos innovadores do programa, existencia de medidas de conciliación se as houber, obrigatoriedade da realización de cuestionarios de satisfacción de todas as accións, etc. Este resumo coincidirá co exposto na memoria explicativa e incluirá os datos de contacto tanto da entidade coma do Servizo de Programas Mixtos. Deberá ir asinado polo responsable do programa e ser achegado xunto coa memoria explicativa.\n2. O incumprimento total ou parcial de calquera das obrigas, condicións ou finalidades establecidas nesta orde, así como a falsidade comprobada en relación cos datos achegados para a súa obtención, orixinará, á vista da natureza e causas do incumprimento, a perda do dereito ao cobramento ou o reintegro total ou parcial das cantidades percibidas xunto cos xuros de demora, nas condicións e de conformidade co establecido no título II (artigos 32 e seguintes) da Lei 9/2007, do 13 de xuño, de subvencións de Galicia, sen prexuízo do establecido no título IV (artigos 50 e seguintes) da citada lei, e no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social.\n3. De conformidade co artigo 14.1.n) da citada Lei 9/2007, de subvencións de Galicia, os criterios de gradación do desconto, ante posibles incumprimentos, que resultarán de aplicación para determinar a cantidade que finalmente deba percibir a entidade beneficiaria ou, se é o caso, o importe que debe reintegrar, serán os seguintes:\n1. Información, orientación e asesoramento: 1 % do gasto subvencionado.\n2. Formación transversal en novas tecnoloxías e/ou idiomas: 1 % do gasto subvencionado.\n3. Técnicas de coaching, intelixencia emocional, e técnicas de motivación para a busca de emprego, tanto por conta propia como allea: 1 % do gasto subvencionado.\n4. Habilidades sociolaborais e obradoiros de entrevista: 1 % do gasto subvencionado.\n5. Fomento da capacidade emprendedora: 1 % do gasto subvencionado.\n6. Prospección empresarial: 1 % do gasto subvencionado.\n7. Emparellamento de ofertas de traballo coas persoas demandantes de emprego participantes: 1 % do gasto subvencionado.\n8. Formación para o emprego, que deberá ser como mínimo de 300 horas: 2 % do gasto subvencionado.\n9. Prácticas profesionais non laborais en empresas en consonancia, preferentemente, co contido teórico práctico das accións formativas: 2 % do gasto subvencionado.\n10. Mobilidade laboral: 1 % do importe do gasto subvencionado.\nd) Incumprimento da realización dos cuestionarios de avaliación das accións cando se fixera constar na Memoria: 10 % do gasto subvencionado.\ne) Inexistencia da descrición dos perfiles profesionais dos demandantes cando se fixera constar na memoria : 5 % do gasto subvencionado.\ng) Inexistencia de aplicación informática de seguimento en que consten todas as actuacións que se fagan cos usuarios ao longo do programa, cando se fixese constar na memoria: 10 % do gasto subvencionado.\ni) Incumprimento das medidas de conciliación da vida familiar e laboral cando estivera recollido expresamente na memoria e no documento entregado aos usuarios do programa: 5 % do gasto subvencionado.\nk) Non impartir formación certificable cando non houbese impedimento para levala a cabo e estivese recollida expresamente na memoria: 5 % do gasto subvencionado.\nm) Incumprimento da obriga de presentación de documentación exixida no artigo 15: no caso de que non se presente ningunha documentación procederá o reintegro do 100 % sobre o gasto subvencionado, e no suposto de presentación de parte da documentación exixida ou de que a documentación presentada sexa incorrecta, o importe que se reintegrará será proporcional ao gasto non xustificado.\nEn todo o non previsto na presente disposición será de aplicación a Orde TAS/2643/2003, do 18 de setembro, a Orde TAS 816/2005, do 21 de marzo, pola que se adecuan ao réxime xurídico establecido na Lei 38/2003, do 17 de novembro, xeral de subvencións, as normas reguladoras de subvencións que conceda o Servizo Público de Emprego Estatal nos ámbitos do emprego e de formación profesional ocupacional, así como o establecido na Lei 38/2003, do 17 de novembro, xeral de subvencións, na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, polo que se aproba o seu regulamento.


Voadora estreará en 2021 unha adaptación "transgresora" do 'Othello' de Shakespeare\nA compañía dirixida por Marta Pazos prepara esta primavera o seu terceiro espectáculo baseado na obra do dramaturgo inglés, tras Soño dunha noite de verán e A tempestade\nphoto_camera Fragmento de 'Garage', unha coprodución de Voadora (Foto: Estrella Merelo).\nVoadora lánzase a polo seu terceiro Shakespeare. Tras levar a escena Soño dunha noite de verán e A tempestade, a compañía galega dirixida por Marta Pazos regresa aos textos clásicos coa preparación da súa particular revisión da traxedia Othello, que se estreará en 2021.\nA obra, producida pola propia compañía, contará con Marta Pazos na dirección e dará especial relevancia aos personaxes femininos. Desta forma, o novo traballo de Voadora ofrecerá unha perspectiva na que os personaxes de Desdémona, Emilia e Bianca tornarán en principais, mentres que os papeis de Othello e Iago, un dos grandes viláns de Shakespeare, adoptarán un rol secundario.\n“Será un espectáculo transgresor, dotado de intencionalidade e que, tal e como é habitual no noso traballo, contará cun compoñente musical moi importante”, sinala a directora e escenógrafa, finalista dos International Opera Awards coa ópera bufa Je suis narcissiste.\nVoadora no sofá\nPor outra banda, desde o pasado mes de marzo, e até que finalice o confinamento, Voadora ofrece en aberto os seus espectáculos a través da súa canle de Youtube.\nA compañía puxo ao dispor do público Voadora no sofá, unha lista de reprodución que inclúe as gravacións completas de obras como Soño dunha noite de verán (2017), Calypso (2015), A tempestade (2014) ou Don Juan (2015), co obxectivo de achegar as artes escénicas e o traballo de creación e investigación de Voadora ao público.\nComo novidade, desde o luns 20 tamén é posible ver en Youtube a obra Garage (2017), unha coprodución de Voadora co MA Scène Nationale de Montebeliard (Francia) sobre o papel da muller é a industria automobilística, e protagonizado por traballadoras de PSA Peugeot-Citröen e outras empresas do sector do motor.


A Cañiza solicita á Xunta "potenciar" a Galicia interior - Comarcas na Rede\nHomeA ParadantaA CañizaA Cañiza solicita á Xunta "potenciar" a Galicia interior\nA Cañiza solicita á Xunta “potenciar” a Galicia interior\nO secretario xeral do PSdeG, Gonzalo Caballero, visitou hoxe A Cañiza xunto ao seu alcalde, Luis G. Piña, para coñecer de primeira man as necesidades do municipio.\nDende alí solicitou á Xunta que traballe para “potenciar” a Galicia interior, xa que “necesita desenvolvemento, modernización e posibilidades de futuro”. “Alí onde estamos os socialistas, pedimos todo o impulso e a forza para aumentar en poboación, xerar emprego e dar posibilidades de vida e de futuro á xente”, reivindicou.\nAo fío disto, Gonzalo Caballero chamou á Xunta a “cooperar cos concellos” e a traballar na xeración de postos de traballo e na loita contra o reto demográfico no interior de Galicia. “Necesitamos unha Cañiza potente e potenciar a Galicia interior”, subliñou, logo de incidir en que este municipio debe ser “referencia” para a zona sur da provincia de Pontevedra e tamén para a interacción coa provincia de Ourense.\nPiña, “un alcalde comprometido”\nNoutra orde de cousas, Gonzalo Caballero destacou o traballo do equipo de goberno, dirixido por Luis G. Piña, “un alcalde de primeira” e “comprometido cos seus veciños e veciñas” que fixo unha “magnífica tarefa” durante a crise da covid e, agora, “está a impulsar a reactivación” da vila.\nDe feito, resaltou a súa boa xestión logo de recordar que, cando chegou á alcaldía, atopouse “máis de catro millóns de euros en facturas sen pagar” froito da xestión da anterior corporación municipal.\nA pesares das dificultades derivadas da situación herdada, “o goberno da Cañiza está solucionando os problemas e facendo avanzar o municipio”, valorou Gonzalo Caballero.\nPola súa banda, o alcalde da Cañiza, Luis G. Piña, amosou o seu “compromiso” no labor de “sacar adiante o concello”.\nAdemais, agradeceu a Gonzalo Caballero a súa visita, así como “o cariño e o apoio que me transmitiu ao longo dos últimos meses”, xa que “en todo aquilo que necesitei dende a acción municipal do meu partido, así como nas xestións oportunas coas diferentes administracións, tanto coa Administración Xeral do Estado como coa Deputación de Pontevedra, estivo aí”.\nPor último, puxo en valor o labor do secretario xeral ao querer “coñecer in situ a realidade do noso día a día”, así como “as preocupacións dos veciños e veciñas” da Cañiza.


A moqueca de peixe é un guiso de peixe con verduras e leite de coco\nA moqueca é un guiso de peixe típico do Brasil. O seu peculiar nome vén da lingua tupi, é un derivado de de moquém, que significa algo así coma “secador”. Na técnica tradicional dos indíxenas o costume era asar a carne ou peixe nunha folla para cocelos no seu propio zume. Coma todas as receitas tradicionais, ten moitas variantes, e dúas rexións teiman por ser a que serven a auténtica moqueca, neste caso o estado de Baía e o de Espírito Santo, no sur.\nÉ un prato de sabor moi intenso, e paga a pena probalo: esta receita está adaptada para o padal europeo (máis sosiño): cambiei o aceite de palma por xirasol e aínda que soe raro, o leite de coco, e eu non llo botei porque non gusto do seu sabor. De todos os xeitos, é saborosísimo: non quedou nada no prato!\n4 filetes de peixe branco (pescada, panga ou bacallao sen salar)\n2 tomates, cortados en rodas\n2 pementos verdes, sen sementes e cortados en rodas\n2 pementos amarelos, sen sementes e cortados en rodas\n2 cebolas pequenas, peladas e cortadas en rodas finiñas\n1 culler de aceite de xirasol\n300 ml de leite de coco (OPCIONAL)\nMedia pastilla de caldo vexetal\nUnha presa de coandro fresco, ben picado\nQuecemos o aceite de oliva nunha tixola e botamos os pementos verdes e os amarelos. Cociñamolos durante 1o minutos, ou ata que comecen a estar brandos e transparentar.\nBotamos os tomates por riba, despois o aceite de xirasol, o leite de coco (podédelo cambiar por auga, que é o que fixen eu) o coandro, o sal e a pementa. Deixamos cocer a lume medio sen remexer durante 5 minutos.\nColocamos os filetes de peixe por riba e deixamos cocer, sen remexer cunha tapa por riba durante 5-7 minutos, dependendo do grosor.\nPasamos a moqueca a un prato e aliñamola co zume da lima, un chisco máis de sal e un pouco de aceite de oliva. Acompañámola co arroz branco, cachelos ou pan, o que prefirades!\nPublicado o 17/03/2016 18/03/2016 Autor xamonCategorias Carnes e peixes, Especial sen forno, Sopas, cremas e mollosEtiquetas Brasil, coandro, especias, peixe\n2 comentarios en “Moqueca (estofado) de peixe”\nCecilia Fernández di:\n20/03/2016 ás 10:39\nParabéns no nome do equipo da revista Coolt polo teu recuncho de cociña. Realmente inspirador.\n22/03/2016 ás 19:04\nOla Cecilia! Moitas grazas polo comentario. Acabo de ver a vosa revista, non a coñecía, e encántame 🙂 Dá gusto ver proxectos así, e en galego! Un saúdo\nAnterior Artigo anterior: Macarróns ao forno con queixo – Mac’n’cheese\nSeguinte Artigo Seguinte: Queique de limón


Festas da Peña GV – O Páramo\nA Peña GV naceu de xeito informal cando un grupo de amigos de Grallás e Vilar, no concello do Páramo se xuntaron para xogar ao fútbol e compartir a amistade organizando diversos actos lúdicos: Magostos e outras comidas como a de “A Matanza”… e tamén a formación do grupo musical “Os Tuberías”. E dende hai 32 anos estanse a celebrar as “festas da Peña GV”, primeiramente o 15 de setembro e despois 23 de agosto.\nEsta unión extendeuse coa incorporación de socios de todo o municipio e concellos limítrofes… chegango a ser unha referencia festiva para toda a contorna. Tamén se sumou moita xente de Lugo. Actuacións como as de Los Chunguitos, La Década Prodigiosa, Melody, Lucía Pérez e as máis afamadas orquestas de Galicia fixeron que estas festas mantivesen o seu tirón durante moitos anos.\nUnha parte importante desta festas son as comidas de confraternidade. Un momento o da comida e a sobremesa como o lugar axeitado para esteitar a amistade. A víspera da festa o día 22 convócase a todos os socios e amigos para participar gratuitamente nunha cena. Moitos anos foi famosa pola paella xigante que se elaboraba. Esta cena está acompañada tamén pola actuación dun grupo musical. Ao día seguinte, o 23, hay tamén un xantar compartido, precedido da celebración dunha misa campestre.\nUna decena de vecinos membros da Peña GV popularizaron nas festas da contorna un grupo chamado “Os Tuberías”. Este nome responde ao material co que estaban confeccionados os instrumentos, feitos de xeito artesanal con tuberías de plástico, embudos, cinta aislante e moita imaxinación. Un membro tocaba o acordeón e os demais seguia o ritmo. Durante seis anos mantiveron unha actividade intensa, que foi decaendo debido as múltiuples ocupacións dos compoñentes. Nas festas de Grallás desde ano 2019 volvéronse a xuntar para recordar eses anos e deixaron claro que o espiritu do grupo seguía vivo, a amistade tamén. En combinación co Dúo Arume animaron a noite da verbena.\nPrograma de festas 2019.\nEste ano 2019 o programa de festas respeta a mesma estructura: O día 22 hai unha churrascada ás 21h. E festa e verbena amenizada grupo Grupo Vox de Ponteareas. O 23 comezan os actos cunha misa campestre as 13.30h. Logo hai sesión vermú amenizada pola Orquesta Compostela, de xira ao cumprir 100 anos de existencia. E as 15h. comida para no campo da festa. Gratis para os socios e 25€ para os que que queiran sumar. Pola noite seguirá a Orquesta Compostela.


Os carburantes superan por terceiro día consecutivo os seus máximos históricos | Consumer\nOs carburantes superan por terceiro día consecutivo os seus máximos históricos\nAs gasolinas acumulan alzas de ata o 23,5% e os gasóleos do 18,3%\nO encarecemento dos carburantes en España continúa. Onte, por terceiro día consecutivo esta semana, volveron marcar máximos históricos, co que xa acumulan unhas alzas de ata o 23,5% desde xaneiro, no caso das gasolinas, e de ata o 18,3% no dos gasóleos.\nSegundo os datos que as estacións de servizo facilitan ao Ministerio de Industria, Turismo e Comercio, o litro de gasolina sen chumbo de 95 octanos sitúase en 1,034 euros, 19,1 céntimos máis que en xaneiro, o que supón un incremento do 22,6% no que vai de ano.\nA nova súper aditivada (gasolina 97) pasou dos 92,3 céntimos de comezos de ano a 1,123 euros (21,6% máis), mentres que o litro da sen chumbo de 98 octanos vale xa 1,149 euros, fronte aos 93 céntimos de xaneiro (23,5% máis).\nPola súa banda, o prezo medio do gasóleo de automoción situouse onte nos 95 céntimos desde os 80,8 de xaneiro, o que supón unha alza do 17,5% no que vai de ano. O novo gasóleo hase\nencarecido 15,4 céntimos, pasando de 83,7 a 99,1 céntimos, un 18,3% máis.